ગુજરાતના મુખ્‍યમંત્રી આંધ્રપ્રદેશના ભૂતપૂર્વ મુખ્‍યમંત્રી ચંદ્રાબાબુ નાયડુના રસ્‍તે જઈ રહ્યા છે. ચંદ્રાબાબુ નાયડુ પણ જ્‍યારે આંધ્રપ્રદેશમાં મુખ્‍યમંત્રી હતા ત્‍યારે સત્તા અને નાણાંનો ભરપુર દુરુપયોગ કરીને એક પ્રચારનો એવો પરપોટો ઉભો કરી શક્‍યા હતા કે, ચંદ્રાબાબુ નાયડુ વિકાસ પુરુષ છે. સર્વોત્તમ મુખ્‍યમંત્રી ચંદ્રાબાબુ નાયડુ છે તેવો પણ ભરપૂર પ્રચાર તેમણે ત્‍યારે કર્યો હતો. લોકોમાં એવી છબી ઉભી કરવાનો પ્રયત્‍ન કર્યો હતો કે, ચંદ્રાબાબુ નાયડુ એટલે સી.ઈ.ઓ. ઈન પોલીટીક્‍સ. જીવશે ત્‍યાં સુધી ચંદ્રાબાબુ નાયડુ મુખ્‍યમંત્રી રહેશે અને સમય આવ્‍યે દેશના વડાપ્રધાન પણ બનશે, આવી વાતોનો પ્રચાર ચંદ્રાબાબુ નાયડુએ ખૂબ કરાવ્‍યો હતો.